Szám: KP/217-36/2021.

1. **E l ő t e r j e s z t é s**

**Tárgy: Többlettámogatás igénybevétele a** **TOP-1.1.2-16-KO1-2017-00001 azonosítószámú, „Inkubátorház építése Komáromban” című pályázat megvalósításához**

**Előterjesztő: dr. Molnár Attila polgármester**

**Nagyné Varga Judit aljegyző**

**Előterjesztést készítette****: Nagy Edit intézményi –és pályázati osztályvezető**

**Kántor Zsuzsanna pályázati referens**

# Tisztelt Képviselő-testület!

Magyarország Kormánya a 27/2021. (I.29.) Kormányrendelet 1. §-ával 2021. január 29-én az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és hatáskörét egyszemélyben gyakorolja.

Komárom Város Önkormányzata sikeresen pályázott az „*Inkubátorházak fejlesztése”* című pályázati kiírásra, és 2018. szeptember 21-én hatályba lépett a támogatási szerződés.

A támogatási kérelem benyújtása óta eltelt több mint két évben az építési költségek jelentősen megemelkedtek. Az Önkormányzat a tervdokumentáció és a tervezői költségbecslés rendelkezésre állását követően lefolytatta a közbeszerzési eljárást, melyet a képviselő testület, 2019. november 30-án tartott testületi ülésén eredményesnek nyilvánított. Ezt követően az építési beruházás megkezdődött.

A közbeszerzési eljárás legkedvezőbb ajánlata szerint, a beruházás nettó 368.415.626,- Ft helyett nettó 704.371.096,- Ft-ból valósítható meg.

A projekt tervezett költségsorait a rendelkezésre álló árajánlatok és szerződések alapján felülvizsgáltuk, és a belső forrásátcsoportosításokat időközben elvégeztük. A projekt megemelkedett összköltsége 742.374.432,- Ft.

Komárom városában jelenleg több beruházás van megvalósítási szakaszban, melyekhez a képviselő-testület jelentős önerőt biztosított.

A TOP-1.1.2-16-KO1-2017-00001 azonosítószámú projekt megvalósításához többlettámogatási igény benyújtására van lehetőségünk, melynek maximális összege 317.000.000,-Ft., ezáltal az önerő 25.599.600,- Ft-ra csökkenne.

A többlettámogatás igényléséhez szükséges a Képviselő-testület felhatalmazó határozata és a támogatáson felüli összeg saját forrásból biztosítása.

**Határozati javaslat:**

**A veszélyhelyzet kihirdetéséről szóló 27/2021. (I.29.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere támogatom, hogy a TOP-1.1.2-16-KO1-2017-00001 azonosítószámú, „Inkubátorház építése Komáromban” című pályázat megvalósításához Komárom Város Önkormányzata többlettámogatási igényt nyújtson be 317.000.000,- Ft összegben. A beruházás egyéb, támogatáson felüli összegét Komárom Város Önkormányzata a költségvetése terhére saját forrásból biztosítja.**

**A Polgármester felhatalmazást kap Az európai uniós forrásból finanszírozott egyes projektek költségnövekménye támogathatóságáról szóló 17/2017. (II.1.) Korm. rendelet alapján benyújtandó támogatási kérelemhez szükséges valamennyi nyilatkozat aláírására, az eljárásban szükséges feladatok elvégzésére.**

**Határidő: 2021. március 31.**

**Felelős: dr. Molnár Attila polgármester**

Komárom, 2021. március 11.

Nagyné Varga Judit dr. Molnár Attila

aljegyző polgármester